"এ বয়স জানে রক্তদানের পুণ্য"—এখানে কি বোঝান হয়েছে?
উপরোক্ত পংক্তিটি কবি সুকান্ত ভট্টাচার্যের আঠারো বছর বয়স কবিতা থেকে নেওয়া।

আক্ষরিক অর্থে, রক্তদান জীবনদান। অর্থাৎ রক্তদান একটি পুণ্যবান কর্ম যার ফলস্বরূপ অন্য কেউ জীবন লাভ করেন। কিন্তু কবি এখানে বাক্যাংশটি বৃহত্তর অর্থে ব্যবহার করেছেন। কবি বোঝাতে চেয়েছেন যে তরুণরা অন্যের জন্য নিজেদের জীবন উৎসর্গ করে দিতে পারে। দেশ ও জাতির কল্যাণে তারা নিজেদের প্রাণের বলি দিতেও প্রস্তুত। এটা সম্ভব কারণ তরুণরা দুঃসাহসী, তারা নির্ভীক। যুগে যুগে তাদের এই পুণ্যের ফলস্বরূপ মানবজাতি এগিয়ে চলে।